Nafarroako Parlamentuko Mahaiak, 2020ko urtarrilaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Pérez-Nievas López de Goicoechea jaunak aurkeztutako galdera, Euskal Autonomia Erkidegoaren estatutu berria garatzeaz orain arte ezagutzen diren lan-agiri guztietako artikuluetan Nafarroako Foru Komunitatea sartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko urtarrilaren 7an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Carlos Pérez-Nievas López de Goicoechea jaunak, Legebiltzarreko Erregelamenduko 190, 191 eta 192. artikuluetan ezarritakoaren babesean, honako galdera hau aurkezten du, Gobernuko lehendakariak hurrengo Osoko Bilkuran ahoz erantzun dezan:

Lehendakariak zer urrats egiteko asmoa dauka Nafarroaren errealitate instituzional eta konstituzionala defendatze aldera, ikusirik gure Foru Komunitatea aipatuta datorrela orain arte ezagutzen diren Euskal Autonomia Erkidegoko estatutu berria garatzeko lan-dokumentu guztietako artikuluetan?

Iruñean, 2020ko urtarrilaren 2an

Foru parlamentaria: Carlos Pérez-Nievas López de Goicoechea